title: Regulamentul de punere în aplicare (UE) nr. 1284/2014 al Comisiei din 2 decembrie 2014 de stabilire a valorilor forfetare de import pentru fixarea prețului de intrare pentru anumite fructe și legume

text:
               3.12.2014

               RO

               Jurnalul Oficial al Uniunii Europene

               L 347/38

         REGULAMENTUL DE PUNERE ÎN APLICARE (UE) NR. 1284/2014 AL COMISIEI
   din 2 decembrie 2014
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 decembrie 2014.

            Pentru Comisie,

            pentru președinte

         Jerzy PLEWA

            Director general pentru agricultură și dezvoltare rurală

      (1)  JO L 347, 20.12.2013, p. 671.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  AL

                  60,4

                  IL

                  114,8

                  MA

                  94,2

                  TR

                  111,9

                  ZZ

                  95,3

                  0707 00 05

                  AL

                  53,8

                  JO

                  206,0

                  MA

                  170,1

                  TR

                  132,0

                  ZZ

                  140,5

                  0709 93 10

                  MA

                  45,2

                  TR

                  126,4

                  ZZ

                  85,8

                  0805 10 20

                  TR

                  74,4

                  UY

                  52,1

                  ZA

                  46,4

                  ZW

                  27,3

                  ZZ

                  50,1

                  0805 20 10

                  MA

                  78,0

                  ZZ

                  78,0

                  0805 20 30, 0805 20 50, 0805 20 70, 0805 20 90

                  IL

                  112,8

                  TR

                  80,2

                  ZZ

                  96,5

                  0805 50 10

                  AL

                  64,4

                  TR

                  81,0

                  ZZ

                  72,7

                  0808 10 80

                  BA

                  27,0

                  BR

                  54,5

                  CA

                  134,8

                  CL

                  82,2

                  MK

                  38,0

                  NZ

                  96,9

                  US

                  113,5

                  ZA

                  172,4

                  ZZ

                  89,9

                  0808 30 90

                  CN

                  81,0

                  TR

                  158,2

                  US

                  163,9

                  ZZ

                  134,4

         (1)  Nomenclatura țărilor stabilită prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7). Codul „ZZ” desemnează „alte origini”.


title: Regulamentul de punere în aplicare (UE) nr. 584/2012 al Comisiei din 2 iulie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               3.7.2012

               RO

               Jurnalul Oficial al Uniunii Europene

               L 173/10

         REGULAMENTUL DE PUNERE ÎN APLICARE (UE) NR. 584/2012 AL COMISIEI
   din 2 iulie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 iulie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  TR

                  54,8

                  ZZ

                  54,8

                  0707 00 05

                  TR

                  103,2

                  ZZ

                  103,2

                  0709 93 10

                  TR

                  111,2

                  ZZ

                  111,2

                  0805 50 10

                  AR

                  85,3

                  TR

                  54,0

                  UY

                  86,2

                  ZA

                  95,4

                  ZZ

                  80,2

                  0808 10 80

                  AR

                  109,0

                  BR

                  94,5

                  CL

                  109,5

                  NZ

                  136,6

                  US

                  167,0

                  UY

                  58,9

                  ZA

                  107,4

                  ZZ

                  111,8

                  0809 10 00

                  TR

                  191,9

                  ZZ

                  191,9

                  0809 29 00

                  TR

                  382,5

                  ZZ

                  382,5

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: REGULAMENTUL DE PUNERE ÎN APLICARE (UE) …/… AL COMISIEI de abrogare a Regulamentului (UE) nr. 1013/2010 al Comisiei de stabilire a normelor de punere în aplicare a politicii Uniunii în domeniul flotei definite la capitolul III din Regulamentul (CE) nr. 2371/2002 al Consiliului

text:
               REGULAMENTUL DE PUNERE ÎN APLICARE (UE) …/… AL COMISIEI

               din 26.9.2017

               de abrogare a Regulamentului (UE) nr. 1013/2010 al Comisiei de stabilire a normelor de punere în aplicare a politicii Uniunii în domeniul flotei definite la capitolul III din Regulamentul (CE) nr. 2371/2002 al Consiliului

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (UE) nr. 1380/2013 al Parlamentului European și al Consiliului din 11 decembrie 2013 privind politica comună în domeniul pescuitului, de modificare a Regulamentelor (CE) nr. 1954/2003 și (CE) nr. 1224/2009 ale Consiliului și de abrogare a Regulamentelor (CE) nr. 2371/2002 și (CE) nr. 639/2004 ale Consiliului și a Deciziei 2004/585/CE a Consiliului
                  1
               , în special articolul 23 alineatul (2),

               întrucât:

               (1)Înainte de intrarea în vigoare a Regulamentului (UE) nr. 1380/2013, adaptarea capacității de pescuit era reglementată de capitolul III din Regulamentul (CE) nr. 2371/2002 al Consiliului
                  2
               . Regulamentul (UE) nr. 1013/2010 al Comisiei
                  3
                a stabilit normele de aplicare pentru capitolul respectiv în ceea ce privește nivelurile de referință pentru flotele de pescuit, monitorizarea intrărilor și a ieșirilor, colectarea de date, schimbul de informații și raportarea anuală.

               (2)Regulamentul (CE) nr. 2371/2002 a fost abrogat prin Regulamentul (UE) nr. 1380/2013, iar ajustarea și gestionarea capacității de pescuit sunt în prezent reglementate de partea IV din Regulamentul (UE) nr. 1380/2013. În special, plafoanele pentru capacitatea de pescuit ale statelor membre sunt prevăzute în prezent în anexa II la Regulamentul (UE) nr. 1380/2013, iar normele privind rapoartele anuale care trebuie trimise de statele membre, normele privind gestionarea intrărilor în flotele naționale și a ieșirilor din flotele naționale, precum și normele referitoare la colectarea și schimbul de date sunt în prezent stabilite la articolul 22, articolul 23 și articolul 24 din Regulamentul (UE) nr. 1380/2013.

               (3)În consecință, dispozițiile stabilite în Regulamentul (UE) nr. 1013/2010 se înlocuiesc cu cele prevăzute în Regulamentul (UE) nr. 1380/2013.

               (4)În vederea punerii în aplicare a articolului 23 din Regulamentul (UE) nr. 1380/2013, este necesar să fie eliminate din cadrul juridic în care se înscrie respectivul articol toate dispozițiile caduce prevăzute în Regulamentul (UE) nr. 1013/2010.

               (5)Prin urmare, Regulamentul (UE) nr. 1013/2010 ar trebui abrogat cu efect de la data aplicării Regulamentului (UE) nr. 1380/2013.

               (6)Măsurile prevăzute în prezentul regulament sunt conforme cu avizul Comitetului pentru pescuit și acvacultură,

               ADOPTĂ PREZENTUL REGULAMENT:

               Articolul 1
                  Abrogare

               Regulamentul (CE) nr. 1013/2010 se abrogă cu efect de la 1 ianuarie 2014.

               Articolul 2

               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptată la Bruxelles, 26.9.2017.

                     Pentru Comisie

                     Preşedintele
                     Jean-Claude JUNCKER

                     (1)
                  JO L 354, 28.12.2013, p. 22.

                     (2)
                  Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (JO L 358, 31.12.2002, p. 59).

                     (3)
                  Regulamentul (UE) nr. 1013/2010 al Comisiei din 10 noiembrie 2010 de stabilire a normelor de punere în aplicare a politicii Uniunii în domeniul flotei definite la capitolul III din Regulamentul (CE) nr. 2371/2002 al Consiliului (JO L 293, 11.11.2010, p. 1).


title: REGULAMENTUL DE PUNERE ÎN APLICARE (UE) …/… AL COMISIEI de modificare a Regulamentului de punere în aplicare (UE) nr. 1207/2011 de stabilire a cerințelor pentru performanța și interoperabilitatea funcției de supraveghere în cadrul Cerului unic european

text:
               REGULAMENTUL DE PUNERE ÎN APLICARE (UE) …/… AL COMISIEI

               din 6.3.2017

               de modificare a Regulamentului de punere în aplicare (UE) nr. 1207/2011 de stabilire a cerințelor pentru performanța și interoperabilitatea funcției de supraveghere în cadrul Cerului unic european

               (Text cu relevanță pentru SEE)

               COMISIA EUROPEANĂ,

               având în vedere Tratatul privind funcționarea Uniunii Europene,

               având în vedere Regulamentul (CE) nr. 552/2004 al Parlamentului European și al Consiliului din 10 martie 2004 privind interoperabilitatea rețelei europene de gestionare a traficului aerian (regulamentul privind interoperabilitatea)
                  1
               , în special articolul 3 alineatul (5),

               după consultarea Comitetului pentru cerul unic,

               întrucât:

               (1)Regulamentul de punere în aplicare (UE) nr. 1207/2011 al Comisiei
                  2
                stabilește cerințele aplicabile sistemelor care contribuie la furnizarea de date de supraveghere, componentelor acestora și procedurilor aferente, pentru a asigura armonizarea performanței, interoperabilitatea și eficiența sistemelor respective în cadrul rețelei europene de management al traficului aerian și în scopul coordonării civil-militare.

               (2)Pentru a fi în măsură să doteze aeronavele cu capacități noi sau actualizate, operatorii trebuie să dispună de specificațiile necesare privind echipamentele până la termenele menționate la articolul 5 alineatele (4) și (5) din Regulamentul de punere în aplicare (UE) nr. 1207/2011. Cu toate acestea, specificațiile de certificare relevante elaborate de Agenția Europeană de Siguranță a Aviației (denumită în continuare „agenția”) sunt într-o anumită măsură incompatibile cu cerințele din Regulamentul de punere în aplicare (UE) nr. 1207/2011 și ar trebui să fie realiniate și puse în concordanță cu aceste cerințe. În consecință, nu toți operatorii au fost în măsură să echipeze aeronavele noi cu noile funcționalități ADS-B „Out” și Mode S Enhanced până la 8 iunie 2016.

               (3)În plus, unele părți interesate au raportat că, la ora actuală, componentele sistemelor de supraveghere de la bordul aeronavelor nu sunt întotdeauna conforme cu Regulamentul de punere în aplicare (UE) nr. 1207/2011. Acest fapt este valabil în special pentru transponderele Mode S Elementary instalate anterior care se pare că nu respectă cel mai recent standard (ED-73E), conform specificațiilor de certificare relevante ale agenției. Transponderele Mode S Elementary neconforme vor trebui să fie puse în conformitate prin modernizarea acestora. Având în vedere obligația de a echipa aeronavele și cu funcționalitățile ADS-B și Mode S Enhanced, din motive de eficiență din punctul de vedere al costurilor, se impune o singură modernizare a constituentelor aflate la bord cu cele trei funcționalități.

               (4)Din aceste motive, pentru a acorda operatorilor timp suplimentar suficient, termenele până la care aceștia trebuie să respecte cerințele de interoperabilitate relevante din Regulamentul (UE) nr. 1207/2011 ar trebui modificate. Având în vedere întârzierile suplimentare legate de certificarea și disponibilitatea echipamentelor necesare, care afectează recondiționarea lipsită de probleme a flotei existente, nu mai este indicat să se facă o distincție în această privință între aeronave pe baza datei certificatului lor individual de navigabilitate.

               (5)Pentru a se conforma obligațiilor care le revin pentru protejarea spectrului de radiofrecvențe, prevăzute la articolul 6 din Regulamentul de punere în aplicare (UE) nr. 1207/2011, statele membre trebuie să se asigure că furnizorii de servicii de navigație aeriană dispun de instrumentele de măsurare și de mijloacele de conformitate necesare pentru a evita producerea de interferențe prejudiciabile de către sistemele de supraveghere de la sol. Având în vedere că aceste mijloace de conformitate și instrumente nu sunt imediat disponibile și că termenele până la care operatorii trebuie să se conformeze cerințelor de interoperabilitate relevante sunt în prezent modificate, termenele până la care statele membre trebuie să se conformeze cu cerințele relevante de protejare a spectrului de radiofrecvențe din Regulamentul de punere în aplicare (UE) nr. 1207/2011 ar trebui să fie, de asemenea, modificate, pentru ca statele membre să dispună de un timp suplimentar suficient pentru a se conforma obligațiilor care le revin.

               (6)În vederea asigurării coerenței, operatorii de aeronave de stat ar trebui să beneficieze de aceleași amânări ale termenelor de implementare ca și ceilalți operatori de aeronave. Prin urmare, termenele până la care statele membre trebuie să se asigure că aeronavele de stat sunt conforme cu cerințele relevante din Regulamentul de punere în aplicare (UE) nr. 1207/2011 ar trebui, de asemenea, să fie modificate. Termenele privind derogările pentru anumite categorii de aeronave prevăzute în regulamentul de punere în aplicare menționat ar trebui, de asemenea, să fie ajustate cu scopul de a menține efectul practic al acestor norme, iar referințele din anexa II la regulamentul respectiv ar trebui să fie actualizate.

               (7)Prin urmare, Regulamentul de punere în aplicare (UE) nr. 1207/2011 ar trebui modificat în consecință,

               ADOPTĂ PREZENTUL REGULAMENT:

               Articolul 1

               Regulamentul de punere în aplicare (UE) nr. 1207/2011 se modifică după cum urmează:

               (1)Articolul 5 se modifică după cum urmează:

               (a)alineatul (4) se elimină;

               (b)alineatele (5), (6) și (7) se înlocuiesc cu următorul text:

               „(5) Operatorii se asigură că, până la 7 iunie 2020 cel târziu:

               (a) aeronavele care efectuează zborurile menționate la articolul 2 alineatul (2) sunt dotate cu transpondere radar secundar de supraveghere, având capacitățile indicate în partea A a anexei II;

               (b) aeronavele cu o masă maximă certificată la decolare mai mare de 5 700 kg sau având o capacitate maximă a vitezei reale de croazieră de peste 250 de noduri, care efectuează zborurile menționate la articolul 2 alineatul (2) sunt prevăzute cu transpondere radar secundar de supraveghere având, în plus față de capacitățile indicate în partea A a anexei II, capacitățile indicate în partea B a anexei respective;

               (c) aeronavele cu aripi fixe și cu o masă maximă certificată la decolare mai mare de 5 700 kg sau având o capacitate maximă a vitezei reale de croazieră de peste 250 de noduri, care efectuează zborurile menționate la articolul 2 alineatul (2), sunt prevăzute cu transpondere radar secundar de supraveghere având, în plus față de capacitățile indicate în partea A a anexei II, capacitățile indicate în partea C a anexei respective;

               (6) Operatorii se asigură că aeronavele echipate în conformitate cu alineatul (5) care au o masă maximă certificată la decolare mai mare de 5 700 kg sau o capacitate maximă a vitezei reale de croazieră de peste 250 de noduri operează cu diversitate de antene astfel cum este prevăzut la punctul 3.1.2.10.4 din Anexa 10 la Convenția de la Chicago, volumul IV, ediția a patra, inclusiv toate amendamentele până la nr. 85.

               (7) Statele membre pot impune cerințe de dotare în conformitate cu alineatul (5) litera (b) pentru toate aeronavele care efectuează zborurile menționate la articolul 2 alineatul (2) în zonele în care serviciile de supraveghere care utilizează datele de supraveghere identificate în partea B a anexei II sunt prestate de furnizorii de servicii de navigație aeriană.”;

               (2)la articolul 6 alineatele (1) și (3), „5 februarie 2015” se înlocuiește cu „2 ianuarie 2020”;

               (3)la articolul 8, alineatele (1), (2) și (3) se înlocuiesc cu următorul text:

               „(1) Statele membre se asigură că, până la 7 iunie 2020 cel târziu, aeronavele de stat care operează în conformitate cu articolul 2 alineatul (2) sunt dotate cu transpondere radar secundar de supraveghere  având capacitatea indicată în partea A a anexei II.

               (2) Statele membre se asigură că, până la 7 iunie 2020 cel târziu, aeronavele de stat de tip transport cu o masă maximă certificată la decolare mai mare de 5 700 kg sau cu o capacitate maximă a vitezei reale de croazieră de peste 250 de noduri, care operează în conformitate cu articolul 2 alineatul (2), sunt dotate cu transpondere radar secundar de supraveghere care dețin în plus față de capacitatea indicată în partea A a anexei II, capacitatea indicată în părțile B și C ale anexei respective.

               (3) Statele membre comunică Comisiei, până la data de 1 ianuarie 2019 cel târziu, lista aeronavelor de stat care nu pot fi echipate cu transpondere radar secundar de supraveghere conforme cu cerințele indicate în partea A a anexei II, împreună cu justificarea pentru neechipare.

               Statele membre comunică Comisiei, până la data de 1 ianuarie 2019 cel târziu, lista aeronavelor de stat de tip transport cu o masă maximă certificată la decolare mai mare de 5 700 kg sau cu o capacitate maximă a vitezei reale de croazieră de peste 250 de noduri, care nu pot fi dotate cu transpondere radar secundar de supraveghere conforme cu cerințele indicate în partea B și în partea C a anexei II, împreună cu justificarea pentru neechipare.

               Justificarea pentru neechipare este una dintre următoarele:

               (a) motive tehnice stringente;

               (b) aeronave de stat care operează în conformitate cu articolul 2 alineatul (2), care vor fi scoase din serviciul operațional până la 1 ianuarie 2024 cel târziu;

               (c) constrângeri în legătură cu achizițiile publice.”

               (4)Articolul 14 se modifică după cum urmează:

               (a)la alineatul (1), „8 iunie 2016” se înlocuiește cu „7 iunie 2020”;

               (b)la alineatul (3), „1 iulie 2017” se înlocuiește cu „1 ianuarie 2019”;

               (5)Anexa II se modifică după cum urmează:

               (a)titlul părții A se înlocuiește cu textul următor:

               „Partea A: Capacitățile transponderului radar secundar de supraveghere menționate la articolul 4 alineatul (3), la articolul 5 alineatul (5) litera (a), la articolul 7 alineatul (2) și la articolul 8 alineatele (1) și (3)”;

               (b)titlul părții B se înlocuiește cu următorul titlu:

               „Partea B: Capacitățile transponderului radar secundar de supraveghere menționate la articolul 4 alineatul (3), la articolul 5 alineatul (5) litera (b), la articolul 5 alineatul (7), la articolul 7 alineatul (2) și la articolul 8 alineatele (2) și (3)”;

               (c)titlul părții C se înlocuiește cu următorul titlu:

               „Partea C: Capacitățile transponderului radar secundar de supraveghere menționate la articolul 4 alineatul (3), la articolul 5 alineatul (5) litera (c), la articolul 7 alineatul (2), la articolul 8 alineatele (2) și (3) și la articolul 14 alineatul (1)”.

               Articolul 2

               Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

               Prezentul regulament este obligatoriu în toate elementele sale și se aplică direct în toate statele membre.

               Adoptată la Bruxelles, 6.3.2017.

                     Pentru Comisie

                     Preşedintele
                     Jean-Claude JUNCKER

                     (1)
                  JO L 96, 31.3.2004, p. 26.

                     (2)
                  Regulamentul de punere în aplicare (UE) nr. 1207/2011 al Comisiei din 22 noiembrie 2011 de stabilire a cerințelor pentru performanța și interoperabilitatea funcției de supraveghere în cadrul Cerului unic european (JO L 305, 23.11.2011, p. 35).